KOMISSION ASETUS (EY) N:o 1548/98,
annettu 17 päivänä heinäkuuta 1998,
niiden jäsenvaltioiden vahvistamisesta, joissa voidaan toteuttaa rypäletäysmehun markkinointivuoteen 1996/97 liittyvä myynninedistämiskampanja, annettu asetuksen (EY) N:o 1435/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 2087/97 (2), ja erityisesti sen 46 artiklan 5 kohdan ja sen 81 artiklan,
sekä katsoo, että
ohjelmien tarkastelun loppuunsaattamiseen tarvittavat määräajat huomioon ottaen on syytä pidentää komission asetuksen (EY) N:o 1435/97 (3), sellaisena kuin se on muutettuna asetuksella (EY) N:o 1035/98 (4), 1 artiklan 2 kohdassa tarkoitettua sopimusten allekirjoittamista koskevaa määräaikaa,
muutetun asetustekstin mukaisesti määräpäivä sijoittuu 1 päivänä heinäkuuta 1998; asetuksen on näin ollen tultava voimaan julkaisupäivänään, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1435/97 1 artiklan 2 kohta seuraavalla tekstillä:
"2. Tämän myynninedistämiskampanjan yhteydessä tehdyt sopimukset allekirjoitetaan viimeistään 27 päivänä heinäkuuta 1998. Sopimusten maksu suoritetaan viimeistään kolmen sopimuksen moitteetonta täytäntöönpanoa seuraavan kuukauden aikana."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 1998.